armvectores/hy_wikipedia_2023 huggingface dataset:
Հանին Զոաբի

Հանին Զոաբի (արաբ․՝ حنين زعبي‎‎, եբրայերեն՝ חנין זועבי‎, մայիսի 23, 1969(1969-05-23), Նազարեթ, Իսրայել, Հյուսիսային մարզ, Իսրայել), արաբական ծագմամբ իսրայելցի քաղաքական գործիչ։ Առաջին կին արաբը, որը արաբական կուսակցությունը ներկայացնում էր Իսրայելի օրենսդիր մարմնում։ 2009-2019 թվականներին եղել է Քնեսեթում՝ որպես «Բալադ» կուսակցության անդամ։


== Կենսագրություն ==
Հանին Զոաբին ծնվել է Նազարեթում՝ մուսուլմանների ընտանիքում։ Հայֆայի համալսարանում սովորել և բակալավրի աստիճան է փիլիսոփայության և հոգեբանության ոլորտում։ Երուսաղեմի հրեական համալսարանում հաղորդակցության մագիստրոսի աստիճան։ Նա առաջին իսրայելցի արաբն էր, որ ուսումնասիրել է մեդիա, և արաբական դպրոցներում հիմնել մեդիայի դասեր։ Աշխատել է նաև որպես մաթեմատիկայի ուսուցչուհի և Իսրայելի կրթության նախարարությունում դպրոցների վարչության պետ։
Նա Նազարեթի նախկին քաղաքապետ Սեիֆ էլ-Դին էլ-Զոուբիի, Առողջապահության նախարար և Իսրայելի կառավարությունում առաջին արաբ անդամ Աբդ էլ-Ազիզ էլ-Զոուբիի բարեկամն է։


== Քաղաքական կարիերա ==
Զոաբին Բալադ կուսակցությանը միացել է 2001 թվականին։ 2003 թվականին նա համահիմնադրել է I'lam ՀԿ-ն՝ Իսրայելում արաբ պաղեստինցիների մեդիա կենտրոնը։ Զոաբին կազմակերպության գլխավոր տնօրենն էր, մինչև 2009 թվականը, երբ քաղաքական կարիերայով զբաղվելու համար հրաժարական տվեց։ 2006 թվականին նա՝ որպես Բալադի թեկնածու, պայքարում էր Քնեսեթի համար, սակայն ընտրական ցուցակներում շատ քիչ ձայն էր հավաքել՝ օրենսդիր մարմնում տեղ ունենալու համար։ Բայց և այնպես, 2009 թվականի ընտրություններում նրա Բալադ կուսակցությունը կարողացել էր երեք տեղ ունենալ Քնեսեթում, որից մեկը զբաղեցրել էր Հանին (երրորդ ամենաշատ ձայն հավաքածը)։ Այսպիսով նա դարձավ առաջին կին արաբը, որը արաբական կուսակցություն էր ներկայացնում Իսրայելի օրենսդիր մարմնում (նախկին երկու կին արաբները ներկայացնում էին Մերեց և Աշխատավորների կուսակցությունները)։


== Ծանոթագրություններ ==


== Արտաքին հղումներ ==
Սուխայա Ռեչկա (գյուղ, Խասանսկի շրջան)

Անվան այլ կիրառումների համար տե՛ս՝ Սուխայա Ռեչկա (այլ կիրառումներ)Սուխայա Ռեչկա (ռուս.՝ Сухая Речка), գյուղ Ռուսաստանի Պրիմորիեի երկրամասի Խասանսկի շրջանի կազմում։
Բնակչությունը 2005 թվականին գրանցված տվյալներով կազմում էր 19 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տիմոֆեյ Մարգասով

Տիմոֆեյ Վյաչեսլավովիչ Մարգասով (ռուս.՝ Тимофей Вячеславович Маргасов, հունիսի 12, 1992(1992-06-12), Տոլյատի, Սամարայի մարզ, Ռուսաստան), ռուս ֆուտբոլիստ, «Սոչի» ակումբի պաշտպան։ Միակ ֆուտբոլիստն է, որ նվաճել է Ռուսաստանի գավաթը երեք տարբեր թիմերի կազմում։


== Կարիերա ==
Յուրի Կոնոպլյովի անվան ֆուտբոլային ակադեմիայի սան է։ 2012 թվականի ամռանը տեղափոխվել է Կրասնոյարսկի «Ենիսեյ» ակումբ։ 2013 թվականի փետրվարի 4-ին 3,5 տարվա պայմանագիր է կնքել «Ռոստով» ակումբի հետ։ Պրեմիեր Լիգայում նորամուտը կատարել է 2013 թվականի մարտի 15-ին՝ «Վոլգայի» դեմ խաղում։
2013 թվականի մայիսի 31-ին ընդգրկվել է Ռուսաստանի ուսանողական հավաքականի ընդլայնված հայտացուցակում՝ մասնակցելու Կազանում անցկացվելիք Համաշխարհային Ունիվերսիադային, բայց վերջնական հայտացուցակում այդպես էլ չի ընդգրկվել։
2014/15 մրցաշրջանից առաջ մեկ տարով վարձավճարային հիմունքներով տեղափոխվել է ՖԱԼ «Սիբիր» ակումբ։ 2015 թվականի հունվարին մասնակցել է դիտումների «Կուբան» ակումբում։ 2016 թվականի ամռանը, երբ լրացել է «Ռոստով» ակումբի հետ պայմանագրի ժամկետը, հեռացել է թիմից։ Ըստ զանգվածային լրատվամիջոցների՝ Մարգասովի տրանսֆերով հետաքրքրվել են Պորտուգալիայի «Սպորտինգ» և «Բրագա» և Թուրքիայի «Տրաբզոնսպոր» ակումբները, բայց օգոստոսի 31-ին նա պայմանագիր է կնքել «Կռիլյա Սովետով» ակումբի հետ, որի կազմում անցկացրել է հինգ խաղ առաջնությունում։ 2017 թվականի փետրվարի 4-ին պայմանագիր է կնքել Մսկվայի «Լոկոմոտիվ» ակումբի հետ, որի կազմում մինչև առաջնության ավարտն անցկացրել է երկու խաղ։ 2017/18 մրցաշրջանում անցկացրել է հինգ խաղ երիտասարդական առաջնությունում և 2018 թվականի հունվարի 22-ին մինչև մրցաշրջանի ավարտը վարձավճարով տեղափոխվել է Պրեմիեր լիգայի «Տոսնո» ակումբ, որի հետ դարձել է Ռուսաստանի գավաթի դափնեկիր։
«Տոսնոյի» սնանկացումից հետո կես տարի ակումբի կազմում հանդես չի եկել, և 2019 թվականի փետրվարի 22-ին մինչև մրցաշրջանի ավարտը վարձավճարով տեղափոխվել է ՖԱԼ «Սոչի» ակումբ։ 2019/2020 մրցաշրջանից առաջ ՌՊԼ դուրս եկած ակումբի հետ կնքել է լիարժեք պայմանագիր։


== Ձեռքբերումներ ==
«Ռոստով»Ռուսաստանի գավաթի դափնեկիր – 2013/14«Լոկոմոտիվ» (Մոսկվա)Ռուսաստանի գավաթի դափնեկիր – 2016/17«Տոսնո»Ռուսաստանի գավաթի դափնեկիր – 2017/18


== Ակումբային վիճակագրություն ==
2018 թվականի հունվարի 22-ի դրությամբ


== Ծանոթագրություններ ==


== Արտաքին հղումներ ==
Ֆուտբոլիստի էջը «Ռոստով» ակումբի պաշտոնական կայքում Archived 2017-06-29 at the Wayback Machine.
Վենտուրադա

Վենտուրադա (իսպ.՝ Venturada), քաղաք և մունիցիպալիտետ Իսպանիայում,որը գտնվում է Մադրիդի պրովինցիայում, Մադրիդի ինքնավար մարզի կազմում։ 
Տարածքը կազմում է 9,79 կմ²։ Բնակչությունը՝ 1451 մարդ (ըստ 2006 թվականի)։
Արֆո Պետրոսյան

Արֆո (Արփենիկ) Ավետիսի Պետրոսյան (փետրվարի 15, 1909(1909-02-15), Շուշի, Ելիզավետպոլի նահանգ, Կովկասի փոխարքայություն, Ռուսական կայսրություն - սեպտեմբերի 23, 1985(1985-09-23), Մոսկվա, ԽՍՀՄ), հայ գրականագետ, բանասիրական գիտությունների դոկտոր, ԽՍՀՄ գրողների միության անդամ 1952 թվականից։


== Կենսագրություն ==
Արֆո Պետրոսյաը ծնվել է Շուշի քաղաքում։ 1936 թվականին ավարտել է Մոսկվայի ժուռնալիստիկայի կոմունիստական ինստիտուտը։ 1938-1945 թթ. աշխատել է ԽՄԿԿ Կենտկոմի ապարատում։ 1946-1951 թթ. եղել է ԽՍՀՄ Նախարարների խորհրդին առընթեր արվեստի գործերի վարչության նախագահի տեղակալը։ 1951-1970 թթ. աշխատել է Մաքսիմ Գորկու անվան համաշխարհային գրականության ինստիտուտում (1955 թվականից՝ տնօրենի առաջին տեղակալ), ղեկավարել է ԽՍՀՄ ազգային գրականությունների մատենաշարի և «Բազմազգ խորհրդային գրականության պատմություն» վեցհատորյակի ստեղծման աշխատանքները։ 1970 թվականից «ԽՍՀՄ ժողովուրդների էպոսները» ակադեմիական մատենաշարի գլխավոր խմբագիրն էր։
Ռուսերեն լույս են տեսել նրա «Գրականության կուսակցականությունը» (1952, Մոսկվա), «Ժողովրդական պատմությունը և նրա էպոսը» (նվիրված «Սասնա ծռերին», 1982, Մոսկվա) և այլ գրքեր։ Պարգևատրվել է Հոկտեմբերյան հեղափոխության շքանշանով։ Մահացել է Մոսկվայում։


== Ծանոթագրություններ ==
Խոսրով Դ

Անվան այլ կիրառումների համար տե՛ս՝ Խոսրով (այլ կիրառումներ)Խոսրով Դ (4-րդ դար - 415, Վաղարշապատ, Այրարատ, Մեծ Հայք), Մեծ Հայքի Արշակունի թագավոր 387 - 392 թվականներին։ Արշակ Գ թագավորի խնամակալ Մանվել Մամիկոնյանի մահից հետո, հայ նախարարների պահանջով, Պարսից Շապուհ III արքան Հայոց գահին դրեց պատանի Խոսրովին՝ նրան կնության տալով իր քույր Զրվանդուխտին և խնամակալ կարգելով պարսիկ իշխան Զիկին։
Արշակ Գ դիմեց կայսր Թեոդոսիոս I Մեծի օգնությանը՝ իր գահակալական իրավունքը վերականգնելու համար։ Սակայն Թեոդոսիոսը և Շապուհը Հայաստանը բաժանեցին (387) միմյանց միջև. պարսկական մասում (ըստ Պրոկոպիոս Կեսարացու՝ մոտ 80%-ը) իշխեց Խոսրովը,, հռոմեականում (մոտ 20%-ը)՝ Արշակ Գ։ Շապուհ III-ի մահից (388) հետո Պարսից արքունիքը Խոսրովին կանչեց Տիզբոն և Հայոց պետական միասնությունը վերականգնելու ամբաստանությամբ բանտարկեց Անհուշ բերդում։ Խոսրովը բանտից ազատվեց և երկրորդ անգամ գահ բարձրացավ Հայոց կաթողիկոս Սահակ Պարթևի միջնորդությամբ՝ իր եղբայր Վռամշապուհ թագավորի մահից հետո։
Կոծիծավոր խոզ

Կոծիծավոր խոզ, աֆրիկյան կոծիծավոր խոզ, կամ եթովպիական կոծիծավոր խոզ (լատ.՝ Phacochoerus africanus)՝ պատկանում է խոզերի ընտանիքին (Suidae): Մեծ մասամբ ապրում են Աֆրիկայում։


== Տեսք ==

Կոծիծավոր խոզը հիշեցնում է վարազին, շատ մեծ գլխով։ Ամենից շատ աչքի է ընկնում 6 սալային շերտերով, որոնք նման են գորտնուկների ։
Կաշին սովորաբար մոխրագույն է Աֆրիկայի տաք կլիմայի պատճառով ավելի բարակ է քան եվրոպականներինը։ Կոծիծավոր խոզը ծոծրակին և մեջքին ունի բաշ։ Պոչի ծայրը ունի յուրահատուկ հաստություն։ Վտանգի կամ փախուստի ժամանակ կոծիծավոր խոզը բարձրացնում է պոչը, որի պատճառով նրան կատակով անվանում են «Աֆրիկայի ռադիո»։ Հասուն կոծիծավոր խոզերի էգերի քաշը հասնում է 70 կգ, իսկ արուների քաշը 100 կգ, վզակոթի երկարությունը հասնում է 65 սմ։


== Ապրելակերպ ==

Կոծիծավոր խոզերը նստակյաց են, ոչ մի անգամ սեզոնային տեղաշարժի չեն դիմում, ապրում են խմբերով, սովորաբար յուրաքանչյուր խմբում 4-ից 16 խոզ։ Ակտիվ կյանք են դրսևորում օրվա ընթացքում, արևի ժամանակ սիրում են հանգստանալ թփերի կամ ծառերի ստվերում, գիշերները թաքնվում են ժայռերի ճեղքերում կամ  տերմիտների հին բներում, մրջնակերի բներում, որոնք գիշերը դուրս են գալիս որսի։ Հաճախ չեն քմահաճում և փորում են մացառախոզերի կամ հենց իրենց բները։ Այդ ձևով կոծիծավորներին հաջողվում է փախչել իրենց գլխավոր թշնամուց՝ առյուծներից։
Աֆրիկյան կոծիծավորները հաճախ կանգնում կամ պարկում են անշարժ, գծավոր մանգուստներին թույլ տալով, որ ուտեն իրենց  մորթու վրայի մակաբույծներին։


== Տարածվածություն և ենթատեսակներ ==
Կոծիծավոր խոզը տարածված է Սահարայի ամբողջ հարավային մասում։ Ունեն 4 ենթատեսակ, որոնցից 3-ը ամենատարածվածներն են։ Ենթադրվում է որ միայն Էրիթրեական (Phacochoerus africanus aeliani) կոծիծավոր խոզն է գտնվում վերացման եզրին։


== Սնունդ ==
Կոծիծավոր խոզերն ամենակեր են։ Խոտ ուտելու ժամանակ նրանք թեքում են իրենց առջևի թաթերը մեջքին և հենվում են «ճանկերի» վրա, այդ դիրքով շարժվելով դեպի առաջ։ Իրենց դնչով  փորում են հողը՝ փնտրելով իրենց համար արմատներ։


== Բուծում ==

Ինչպես կանոն, հղիությունը տևում է 5 կամ 6 ամիս։ Սովորաբար ծնվում է 2-ից 4 ձագ, հաճախ նրանց թիվը կարող է հասնել 8-ի։ Խոզուկները մոր կաթից կտրվում են 3 ամսվա ընթացքում, տեսողությունն ամբողջությամբ զարգանում է 1.5-2 տարեկանում։
Վայրի կոծիծավոր խոզերը կարող են ապրել 15 տարի։ Անազատության մեջ կարող են ապրել 18 տարի։


== Կոծիծավոր խոզ և մարդ ==
Մի կողմից կոծիծավոր խոզերը համարվում են վտանգավոր և նրանց որսում են շատ երկրներում, քանի որ նրանք ոչնչացնում են դաշտերը։ Մյուս կողմից նրանց որսում են մսի համար։ Տեսակը դեռ ոչնչացման եզրին չէ, սակայն շատ վայրերում գնալով պակասում է։ Միայն մեկ ենթատեսակ՝ էրիթրեական կոծիծավորները, որոնք ապրում են Էրիթրեայում և  Ջիբութիում գտնվում են ոչնչացման եզրին։


== Տեղաշարժ ==
Սովորական արագությւոնը 5-8 կմ/ժ է, իսկ վազքի առավելգույն արագությունը հասնում է 50 կմ/ժ-ի։


== Ծանոթագրություններ ==


== Արտաքին հղումներ ==
Животные Африки — бородавочник
Հունգարիան Եվրատեսիլ 2009 երգի մրցույթում

Հունգարիան մասնակցել է Եվրատեսիլ 2009 երգի մրցույթին, որը կայացել է 2009 թվականի մայիս 12-ից մինչև 16-ը Ռուսաստանի մայրաքաղաք Մոսկվայում։ Հունգարիայում մրցույթը հեռարձակող MTV հեռուստաընկերությունը իր մասնակցությունը հաստատել է 2008 թվականի նոյեմբերին։


== Ընտրություն ==
2009 թվականի հունվարին Հունգարիայում մրցույթը հեռարձակող MTV հեռուստաընկերությունը հայտարարեց որ տեղի է ունենալու ներքին ընտրություն՝ որոշելու Հունգարիայի ներկայացուցչին և երգը։ Երգերի հայտերի ուղարկման վերջնաժամկետը եղել է փետրվարի 2-ը։
Փետրվարի 3-ին MTV-ն հայտարարեց որ ստացել է 105 երգ և մրցույթում Հունգարիան պետք է ներկայացնի Մարկ Զենտաին «If You Wanna Party» երգով։ Այդ հայտարարությունից ժամեր հետո պարզ դարձավ որ երգը գողացվել է 2004 թվականին թողարկված «We Became Friends» շվեդական երգից։ Մարկ Զենտաին որակազրկվեց և MTV-ն ձեռնամուխ եղավ գտնելու նոր երգ մրցույթում ներկայացնելու համար։
Փետրվարի 4-ին MTV-ն հայտարարեց որ դերասանուհի Կատյա Տոմպոշը իր «Magányos csónak» երգով կարող է փոխարիներ Մարկ Զենտաին՝ որպես Հունգարիայի ներկայացուցիչ, սակայն մի շարք հայտնի հունգարացի երգահաններ բողոքեցին որ եթե ժյուրին երկար որոշում կայացնելուց հետո ընտրեց մի մասնակցի ում երգը գրագողության արդյունք էր և այժմ դժգոհությամբ փորձում է ընտրել այլ մասնակցի, ապա դրա փոխարեն կարելի է կազմակերպել ազգային ընտրություն որտեղ հեռուստադիտողը հնարավորություն կունենա քվեարկելու իր նախընտրած երգի օգտին։ MTV-ն սակայն չփոխեց իր որոշումը և հաստատեց Կատյա Տոմպոշին Հունգարիայի ներկայացուցիչ։
Փետրվարի 10-ին Կատյա Տոմպոշը հայտարարեց որ նա չի կարող ներկայացնել իր երկիրը մրցույթում, քանի որ ցանկանում է կենտրոնանալ իր թատերական կարիերայի վրա և մրցույթին պատշաճ պատրաստվելու ժամանակ չի ունենա։ MTV-ի ժյուրին ևս մեկ անգամ անցկացրեց քննարկում՝ որպեսզի ընտրի իր մասնակցին և փետրվարի 23-ին հայտարարեց մամլո ասուլիս։ Մամլո ասուլիսում հայտարարվեց որ ի սկզբանե ժյուրին ընտրել էր 3 երգ և այժմ պետք է ներկայացվի 3-րդ երգը, որը ամբողջությամբ համապատասխանում է պահանջներին։ Այնուհետև հայտարարեցին որ մրցույթում Հունգարիայի պաշտոնական ներկայացուցիչ է ընտրվել Զոլի Ադոկը իր «Dance with Me» երգով։


== Եվրատեսիլում ==


=== Փորձեր ===
Հունգարիայի ներկայացուցիչը իր առաջին փորձը մրցույթի բեմի վրա կատարել է մայիսի 6-ին, իսկ մայիսի 9-ին երկրորդ փորձը։


=== Ելույթը կիսաեզրափակչում ===
Հունվարի 30-ին կայացած վիճակահանության ժամանակ հայտնի դարձավ որ Հունգարիան հանդես կգա մայիսի 16-ին՝ երկրորդ կիսաեզրափակչում։
Հունգարիայի ներկայացուցիչ Զոլի Ադոկը իր երգը կատարեց 11-րդ համարի ներքո։ Կիսաեզրափակչի քվեարկության արդյունքում նա զբաղեցրեց 15-րդ հորիզոնականը 16 միավորով և հնարավորություն չստացավ անցնելու եզրափակիչ փուլ։


==== Հունգարիայի տված միավորները ====


== Բարբարա Դեքսի մրցանակ ==
Մրցույթի ավարտից հետո eurovisionhouse.nl կայքում անցկացված քվեարկության արդյունքում Զոլի Ադոկը ճանաչվեց Բարբարա Դեքսի անվան մրցանակի հաղթող։ Այդ մրցանակը տրվում է ամենավատ հանգված մասնակցին՝ սկսած 1997 թվականից։ Հունգարիայի ներկայացուցիչը ստացավ այդ մրցանակը իր կանաչ շալվարի և փայլուն շապիկի համար։


== Տես նաև ==
Հունգարիան Եվրատեսիլ երգի մրցույթում
Վիլի լե Ֆալեզ

Վիլի լե Ֆալեզ (ֆր.՝ Villy-lez-Falaise), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 247 մարդ, բնակչության խտությունը` 49.90 մարդ/կմ²։ Բնակավայրը զբաղեցնում է 4.95 կմ² տարածք։


== Աշխարհագրություն ==
Գտնվում է Փարիզ քաղաքից 185 կմ արևմուտք, Կան քաղաքից` 36 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 162 աշխատունակ (15-64 տարեկան)  բնակիչ, որոնցից ակտիվ էին 124-ը, իսկ ոչ ակտիվները` 38։ Ակտիվության ցուցանիշը կազմում է 76,5 %։ 124 աշխատունակ մարդկանցից աշխատել է 119 անձ (62 տղամարդ և 57 կին)։ Գործազուրկ են եղել 5 անձ (2 տղամարդ և 3 կին)։ 38 անաշխատունակներից 17-ը եղել են աշակերտներ կամ ուսանողներ, 15-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բեատրիչեի ողջույնը (1869)

Բեատրիչեի ողջույնը (անգլ.՝ The Salutation of Beatrice), անգլիացի պրեռաֆայելիտ նկարիչ Դանթե Գաբրիել Ռոսսետտիի նկարը, որը ստեղծվել է 1869 թվականին։ Պատկերը կապված չէ Ռոսսետտիի նույնանուն գործերի հետ, որոնք ստեղծվել են 1859 և 1880 թվականներին։ 1872 թվականինին Ռոսսետտին ստեղծել է այս նկարի փոքրացված կրկնօրինակը ջրաներկով, հիմնական տարբերություններից է նաև հերոսուհու հագած կապույտ զգեստը։
Բեատրիչեի կերպարի բնորդուհին եղել է Ջեյն Մորիսը։ Նկարի սյուժեն վերցված է Դանթե Ալիգիերիի «Նոր կյանք» բանաստեղծությունից, որտեղ Դանթեն առաջին անգամ հանդիպում է Բեատրիչեին։ Իր կնոջ՝ Էլիզաբեթ Սիդալի մահից հետո, որը Ռոսսետիի կողմից նույնպես պատկերված է նաև Բեատրիչեի կերպարում, նկարիչն ամուսնացած Ջեյն Մորիսի հանդեպ իր զգացմունքները նմանեցնում է Դանթեի և Բեատրիչեի պատմությանը։ Կտավի վերևի ձախ հատվածի տեքստը վերցված է Ալիգիերիի սոնետից (26-րդ հատվածից՝ սկսած Tanto gentile e tanto onesta pare [Նա այնքան ազնիվ, այնքան համեստ է լինում...]):
Նկարը Քրիստիս աճուրդում ներկայացվել է 2012 թվականի մայիսի 31-ին։ Մամուլի հաղորդագրության մեջ նշված էր, որ նկարը նախկինում պահվում էր փոքրիկ մասնավոր հավաքածուի մեջ և երբեք չէր ցուցադրվում հանրությանը։ Նկարի վերաբերյալ միակ հիշատակությունը Ռոսսետտիի անձնական նամակն էր Ջեյն Մորիսին։


== Ծանոթագրություններ ==
Գենջի գավառակ

Գենջ, գավառ Արևմտյան Հայաստանում, Բիթլիսի վիլայեթի Գենջի գավառում։


== Վարչական բաժանում ==
Ըստ Ադդոյի տվյալների 1909 թվականին Գենջն ուներ 219 բնակավայր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Մկրտչյան

Մկրտչյան, հայկական ազգանուն։ 


== Ազգանունը կրողներ ==
Ա

Աղվան Վարազդատի Մկրտչյան (ծնված՝ 1981), հայ ֆուտբոլիստ Ալբերտ Մկրտչյան

Ալբերտ Մուշեղի Մկրտչյան (1937-2018), խորհրդային, ապա հայկական թատերական գործիչ և կինոռեժիսոր, սցենարիստ, Ֆրունզիկ Մկրտչյանի եղբայրը։
Ալբերտ Սարգսի Մկրտչյան (1926-2007), խորհրդային ռեժիսոր, սցենարիստ։
Ալպիկ Ռաֆայելի Մկրտչյան (ծնված՝ 1937), հայկական ծագմամբ խորհրդային և ռուս գիտնական։
Անատոլի Աշոտի Մկրտչյան (1931-2011), հայկական կուսակցական և պետական գործիչ, ՀԽՍՀ արտաքին գործերի նախարար (1986-1990)։
Արա Գևորգի Մկրտչյան (ծնված՝ 1984), հայ ֆուտբոլիստ։
Արմեն Մկրտչյան (ծնված՝ 1973), ազատ ոճի հայ ըմբիշ։Արթուր Մկրտչյան

Արթուր Ազատի Մկրտչյան (ծնված՝ 1973), խորհրդային և հայ ֆուտբոլիստ։
Արթուր Ասլանի Մկրտչյան (1959-1992), ԼՂՀ քաղաքական և պետական գործիչ։Դ

Դոնարա Նիկոլայի Մկրտչյան (1941-2011), թատրոնի և կինոյի խորհրդային հայ դերասանուհի, ԽՍՀՄ ժողովրդական արտիստ Ֆրունզիկ Մկրտչյանի կինը։Լ
Լևոն Մկրտչյան (այլ կիրառումներ) 

Լևոն Հայկի Մկրտչյան (ծնված՝ 1953), հայ ռեժիսոր և կինոօպերատոր։
Լևոն Մկրտչի Մկրտչյան (1933-2001), հայ գրող և գրական գործիչ։
Լևոն Նիկիտի Մկրտչյան (ծնված՝ 1938), հայ գիտական և հասարակական գործիչ, 1997 թվականին՝ Հայաստանի բժշկական գիտությունների ակադեմիայի նախագահ։
Լևոն Հովհաննեսի Մկրտչյան (ծնված՝ 1965), հայ քաղաքական և պետական գործիչ, 2006-2008-ին՝ ՀՀ կրթության և գիտության նախարար։
Լիլիթ Մկրտչի (Մարատի) Մկրտչյան (ծնված՝ 1982), հայ շախմատիստուհի։Կ

Կառլեն Վարդգեսի Մկրտչյան (ծնված՝ 1988), հայ ֆուտբոլիստ։Հ

Հարություն Ռուբենի Մկրտչյան (1922-2002), Հայրենական մեծ պատերազմի մասնակից, Խորհրդային Միության հերոս, բաժանմունքի հրամանատար, ավագ սերժանտ։
Հայկ Մկրտչյան (ծնված՝ 1989), հայ ֆուտբոլիստՄ

Մարգարիտա Գեղամի Մկրտչյան (ծնված՝ 1981), ռուս թեկվոնդոյիստ։
Մհեր Ալբերտի Մկրտչյան (ծնված՝ 1972) հայ ռեժիսոր և պրոդյուսեր, Ալբերտ Մկրտչյանի որդին։
Մհեր (Ֆրունզիկ) Մուշեղի Մկրտչյան (1930-1993), թատրոնի և կինոյի խորհրդային դերասան, թատերական ռեժիսոր, ԽՍՀՄ ժողովրդական արտիստ։Ս

Սամվել Հենրիկի Մկրտչյան (1959-2014), խորհրդային և հայ թարգմանիչ, գրող, հրապարակախոս։
Սերգեյ Սեդրակի Մկրտչյան (1911-1974), խորհրդային երկրաբան, ՀԽՍՀ ԳԱ ակադեմիկոս։Տ

Տիգրան Վանիկի Մկրտչյան (ծնված՝ 1978), հայ դիվանագետ, պատմաբան և քաղաքագետ։


== Գրական հերոսներ ==
Յուրի Մկրտչյան, Վարդգես Պետրոսյանի «Հայկական էսքիզներ» վիպակի հերոսներից։


== Տես նաև ==
Օլեգ Մկրտչան
Գրիգոր Մկրտչյան (մարզիկ)
Վյաչեսլավ Մկրտիչև
Ալֆրեդ Տեր-Մկրտչյան


== Ծանոթագրություններ ==
Ազատ (Շահումյանի շրջան)

Անվան այլ կիրառումների համար տե՛ս՝ Ազատ (այլ կիրառումներ)
Ազատ, գյուղ Արցախի Հանրապետության Շահումյանի շրջանի Գետաշենի ենթաշրջանում։ Գտնվում է Խանլար քաղաքից 17 կմ հարավ, Գետաշենից 5 կմ հյուսիս՝ 1350 մ բարձրության վրա։ 1990-ական թվականներ հայ-ադրբեջանական պատերազմից հետո գտնվում է հակառակորդի հսկողության տակ։
1988 թվականին ԽՄՀՄ ՆԳ զորքերի օգնությամբ ադրբեջանական ՄՀՆՋ-ականները գրավել են գյուղը։ Բնակիչները տեղահանվել են, մեծ մասը բնակություն է հաստատել Հայաստանում։ Գյուղը ժամանակավորապես գտնվում է հակառակորդի վերահսկողության տակ։


== Անվան ստուգաբանություն ==
Ավանդության համաձայն Լենկթեմուրը (ըստ մեկ այլ ավանդության Նադիր շահը) գյուղը ազատել է հարկերից։ Դրանից հետո գյուղը կոչվել է Ազատ։


== Բնակչություն ==
1968 թվականին ուներ 500 հայ բնակիչ։


== Տնտեսություն ==
Բնակչության հիմնական զբաղմունքը անասնապահություն, այգեգործություն և հացահատիկների մշակությունն էր։


== Պատմամշակութային կառույցներ ==
Գյուղում կար քարաշեն եկեղեցի (XIII դար), շրջակայքում՝ Ա. Հովհաննես Մկրտիչ եկեղեցին, Պանդալիոն մատուռը (XIX դար), արևմտյան կողմում՝ վանքի ավերակներ։


== Հասարարակական կառույցներ ==
Գյուղն ունեցել է միջնակարգ դպրոց, մշակույթի տուն, հիվանդանոց։ 


== Արտաքին հղումներ ==
Հակոբ Ղահրամանյան, ՏԵՂԵԿԱՏՈւ Լեռնային Ղարաբաղի Հանրապետության վարչատարածքային միավորների սոցիալ-տնտեսական բնութագրերի, Երևան, Ճարտարագետ, 2015 թ.


== Ծանոթագրություններ ==
Բառա դու Ռոշա

Բառա դու Ռոշա (պորտ.՝ Barra do Rocha), համայնք Բրազիլիայում՝ Բաիա նահանգի կազմում։ Գտնվում է Բաիա նահանգի հարավային մարզում։ Մտնում է Իլեուս-Իտաբունա գավառի կազմի մեջ։ Բնակչությունը կազմում է 6895 մարդ՝ 2006 թվականի տվյալներով։ Գրավում է 192,556 կմ2 տարածք։ Բնակչության խտությունը՝ 35,8 մարդ/կմ²։


== Պատմություն ==
Համայնքը հիմնադրվել է՝ 1961 թվականի օգոստոսի 24-ին


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 18.111.372,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.435,31 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,579 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Կլիման տեղանքում՝ մերձարևադարձային։
Լիդիա Գեյլեր Տեխադա

Լիդիա Գեյլեր Տեխադա (իսպ.՝ Lidia Gueiler Tejada, օգոստոսի 28, 1921(1921-08-28), Կոչաբամբա, Բոլիվիա - մայիսի 9, 2011(2011-05-09), Լա Պաս, Բոլիվիա), բոլիվիացի քաղաքական գործիչ, Բոլիվիայի նախագահ (1979-1980)։


== Կենսագրություն ==
Ծնվել է Կոչաբամբեում` գերմանացի էմիգրանտի և բոլիվուհու ընտանիքում։ Սովորել է հաշվապահություն։
Որոշ ժամանակ կապված էր տրոցկիստական Հեղափոխական բանվորական կուսակցության հետ ։ 1948 թվականին անդամակցեց Ազգայնական հեղափոխական շարժում կուսակցությանը։ 1952 թվականին հեղափոխության արդյունքում կուսակցության իշխանության գալուց հետո`  ընտրվում է կոնգրեսի անդամ (1956-1964)։ 1964 թվականի հեղաշրջումը ստիպեց նրան էմիգրանտ դառնալ, որտեղ նա անցկացրեց հետագա 15 տարիները։ Այստեղ նա միանում է Խուան Լեչինի Ձախ ազգային-հողափոխական կուսակցությանը (Ձախ ազգայնականների հեղափոխական կուսակցություն), դառնալով Հեղափոխական ձախ ճակատի փոխնախագահ։
1979 թվականին Բոլիվիա վերադառնալուց հետո ընտրվեց Բոլիվիայի պատգամավորների պալատի նախագահ (բոլիվիական կոնգրեսի ներքին պալատ)։ Համընդհանուր ընտրություններին նույն տարվա հուլիսին թեկնածուներից և ոչ մեկը անհրաժեշտ թվով ձայն չհավաքեց։ Օգոստոսին զինվորականները փոխանցում են իշխանությունը ժամանակավոր նախագահ Վալտեր Գեվարային։ Նոյեմբերին իշխանությունը զավթում է գնդապետ Ալբերտո Նատուշ, որը, համընդհանուր դիմադրության բախվելով, հրաժարվում է իշխանությունից։ Նոյեմբերի 17-ին երկրի ղեկավարի պարտականություններն իրականացնելու համար առաջին անգամ ընտրվում է կին նախագահ` Լիդիա Գեյլեր Տեխադան։
1980 թվականի հունիսի ընտրությունների ժամանակ հաղթում է ձախ ուժերի թեկնածու Էռնան Սիլես Սուասոն։ Սակայն հուլիսի 17-ին բանակը հեղաշրջում է իրականացնում, իշխանության է գալիս նրա զարմիկը և քաղաքական հակառակորդ` գեներալ Լուիս Գարսիա Մեսա Տեխադան։ Երկրում քաղաքացիական պատերազմ է սկսվում։ Գեյլեր Տեխադան նորից ստիպված է լինում լքել երկիրը և մինչև 1982 թվական ռազմական բռնապետության անկումն ապրում է Ֆրանսիայում։
1980-ական թվականենրի կեսից նա դիվանագիտական աշխատանքով է զբաղված.
1982-1983 թվականներին - դեսպան Գերմանիայի Ֆեդերատիվ Հանրապետությունում,
1983-1986 թվականներին  - դեսպան Կոլումբիայում,
1992-2001 թվականներին - դեսպան Վենեսուելայում։
2001 թվականից թոշակի է անցել։
2009 թվականի հունիսին ընտրվեց Մարդու իրավունքների հիմնադրամի պատվավոր նախագահ Բոլիվիայում։
2011 թվականի մայիսի 9-ին, երկարատև հիվանդությունից հետո վախճանվում է  Լա Պասում։ Նա 89 տարեկան էր։


== Ծանոթագրություններ ==


== Աղբյուրներ ==
Կենսագրություն
Աստերոիդների ցանկ (65401-65500)

Աստերոիդների ցանկ (65301-65400)  • Աստերոիդների ցանկ  • Աստերոիդների ցանկ (65501-65600)
 Աստերոիդների ցանկ (65301-65400)  • Աստերոիդների ցանկ  • Աստերոիդների ցանկ (65501-65600)


== Աղբյուր ==
«Discovery Circumstances: Numbered Minor Planets (65001)-(70000)»։ www.minorplanetcenter.net
1132

1132 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1132 թվականն է, 
XII դարի 32-րդ տարին։
Ագխն

Ագխն, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում է Երզնկա քաղաքից 50 կմ հյուսիս՝ բարձրադրիր վայրում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Մահմուդ Ղազնևի

Մահմուդ Ղազնևի (պարսկերեն՝ محمود غزنوی, նոյեմբերի 2, 971, Ղազնի, Սամանիների պետություն - ապրիլի 30, 1030(1030-04-30), Ղազնի, Ղազնևիների պետություն), Ղազնևիների պետության (X-XII դդ. Միջին Արևելքում) տիրակալ 998 թվականից։ Եղել է եռանդուն անձնավորություն, տաղանդավոր զորավար և հմուտ քաղաքագետ։ 1000-1027 թվականին. ավերիչ արշավանքներ է ձեռնարկել Հյուսիսային Հնդկաստան, Խորեզմ, պատերազմել Կարախանյանների պետության (պետություն Միջին Ասիայում X-XII դդ.) դեմ, պարտության մատնել Բուխարայում հաստատված սելջուկներին։ Նրա օրոք Ղազնևիների պետությունը հասել է ծաղկման գագաթնակետին և իր մեջ ընդգրկել Իրանի, Միջին Ասիայի մի շարք մարզեր, Հնդկաստանի հյուսիսային և հյուսիսարևմտյան նահանգները։ Հովանավորել է գիտության և մշակույթի զարգացումը։


== Ծանոթագրություններ ==
Ամանորն Իսպանիայում

Նոր Տարին Իսպանիայում (իսպ.՝ Año Nuevo), Իսպանիայի ամենասիրված տոներից մեկը։ Նշվում է հունվարի 1-ին ամեն տարի, գրիգորյանցկիի ամսացույցով սկսած 1582 թվականից։ Անտեսելով այն, որ Նոր տարվա հեղինակությունը մտնում է կատալոնական Սուրբ ծննդյան տոների մեջ, այն նշվում է ամբողջ Իսպանիայի բնակչության կողմից։ Նոր տարվա վերջին օրը, ամբողջ քաղաքների բնակչությունը հայտնվում է գլխավոր հրապարակում և սպասում Սուրբ ծննդին, ամեն անգամ նայելով ժամացույցին, թե երբ օրը կփոխվի։ Այդ արարողությունը ցույց են տալիս ամբողջ աշխարհով մեկ, ուղիղ միացումով։


== Պատմություն և ավանդույթներ ==
Իսպանիայում Նոր տարվա ավանդույթների մեջ մտնում են բնակչության կողմից շատ խաղող ուտելը, որը իրենց կարծիքով մաքրում է ոգին։ Ամեն մի խաղողը օգնում է նոր տարում լինել ավելի հաջողակ։ Այդ ավանդույթը առաջին անգամ հիշատակվել է 1897 թ., սակայն իսպանացիները մտածում են, որ այդ ավանդույթը եկել է Էլչեից, և այն հիշատակվել է 1909 թվականին։ Այդ բանից հետո բոլորը գնում են տուն, որտեղ իրենց սպասում են ընտանեկան ընթրիքը, շամպայնը և գինին։ Երկրում նորաձև է նաև կարմիր ներքնազգեստ կրելը Նոր տարին դիմավորելիս, քանի որ կարմիր գույնը հաջողություն է բերում։
Ամբողջ տոնական վարքն Իսպանիայում տեղի է ունենում դեկտեմբերի 25-ից մինչև հունվարի 6-ը։


== Ծանոթագրություններ ==
Կարեն Աբրահամյան (ԱՀ ՊՆ, ՊԲ հրամանատար)

Կարեն Անդրանիկի Աբրահամյան (դեկտեմբերի 4, 1966, Խծաբերդ, Մարտունու շրջան, ԼՂԻՄ), Արցախի Հանրապետության ՊՆ, ՊԲ հրամանատար ։


== Կենսագրություն ==
Կարեն Աբրահամյանը ծնվել է Լեռնային Ղարաբաղի ինքնավար մարզի Հադրութի շրջանի Խծաբերդ գյուղում։ 1973-1984 թվականներին սովորել է Հադրութի Մ.Մանվելյանի անվան միջնակարգ դպրոցում։ 1984 թվականին ընդունվել է Երևանի ժողտնտեսության ինստիտուտի ֆինանսահաշվառման ֆակուլտետը, որի 1-ին կուրսն ավարտելուց հետո 1985-1987 թվականներին ծառայել է խորհրդային բանակում։ 1990 թվականին ավարտել է ուսումը՝ ստանալով տնտեսագետի որակավորում։ 1990-1992 թվականներին աշխատել է Հադրութի շրջանի խնայբանկում՝ որպես վարկավորման հրահանգիչ, գլխավոր հաշվապահ, այնուհետև նույն խնայբանկի կառավարիչ։


== Ռազմական կարիերա ==
Կ. Աբրահամյանը 1991 թվականից ակտիվորեն ներգրավվել է Հադրութի կամավորական ինքնապաշտպանական ուժերին, իսկ 1992 թվականի աշնանը, որպես շարքային, զինվորագրվել նոր կազմավորված Հադրութի պաշտպանական շրջանին։ Այնուհետև նույն զորամասում զբաղեցրել է դասակի, ապա՝ մարտկոցի հրամանատարի, հրետանու շտաբի պետի, հրետանու պետի, իսկ 1996-98 թվականներին պաշտպանական շրջանի շտաբի պետ-հրամանատարի տեղակալ պաշտոնները։ 1998 թվականի օգոստոսին ընդունվել է ՌԴ ԶՈւ համազորային ակադեմիան և այն ավարտել գերազանցության դիպլոմով։ 2001 թվականին նշանակվել է զորամասի շտաբի պետ-հրամանատարի տեղակալ։ 2003 թվականի դեկտեմբերին նշանակվել է զորամասի հրամանատար։ 2006 թվականի օգոստոսին նշանակվել է  կորպուսի շտաբի պետ-հրամանատարի տեղակալ։ 2010-2011 թվականներին սովորել է ՌԴ ԶՈւ Գլխավոր շտաբի ակադեմիայում՝ այն ավարտելով ոսկե մեդալով։ 2011 թվականի օգոստոսից մինչև 2015 թվականի նոյեմբեր զբաղեցրել է ՀՀ ԶՈւ ինժեներական զորքերի պետ-վարչության պետի պաշտոնը։ 2014 թվականի սեպտեմբերի 3-ին շնորհվել է գեներալ-մայորի զինվորական կոչում։ 2015 թվականի նոյեմբերին նշանակվել է  բանակային կորպուսի հրամանատար։ 2017 թվականի սեպտեմբերի 7-ին նշանակվել է ՊԲ հրամանատարի 1-ին տեղակալ-շտաբի պետ։ 2018 թվականի դեկտեմբերին 14-ին Արցախի Հանրապետության նախագահի հրամանագրով նշանակվել է ԱՀ ՊՆ, ՊԲ հրամանատար ։


== Շքանշաններ և պարգևներ ==
Պարգևատրվել է.


=== Հայաստան ===
 «Գարեգին Նժդեհ»,
 «Անդրանիկ Օզանյան»,
 «Մարշալ Բաղրամյան»,
 «Դրաստամատ Կանայան»,
 «Վազգեն Սարգսյան»,


=== Արցախ ===
 «Մարտական խաչ 2-րդ աստիճանի» շքանշանով,
 «Մարտական ծառայություն»,
 «Հայրենիքին մատուցած ծառայությունների համար երկրորդ աստիճանի»,
«Համագործակցության ամրապնդման համար»,
«Անբասիր ծառայություն» 1-ին, 2-րդ, 3-րդ և 4-րդ աստիճանի և այլ պետական ու գերատեսչական մեդալներով։


== Ծանոթագրություններ ==
(2634) Ջեյմս Բրեդլի

(2634) Ջեյմս Բրեդլի (անգլ.՝ James Bradley), աստերոիդ աստերոիդների գոտու արտաքին մասում։ Հայտնաբերվել է 1982 թվականի փետրվարի 21-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,463132 ա. մ., առավելագույնը մոտենում է 3,281 ա. մ. հեռավորության վրա և հեռանում 3,6453 ա. մ.։ Արեգակի շուրջ մեկ ամբողջական պտույտ է կատարում 2353,98 երկրային օրվա ընթացքում, իր ուղեծրով շարժվելով միջինում 0,152933 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,4° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2634) Ջեյմս Բրեդլի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խոնիսճալա

Խոնիսճալա (վրաց.՝ ხონისჭალა), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 1200-1300 մետր բարձրության վրա։ Շրջկենտրոն Դուշեթից հեռու է 138 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 3 մարդ։


== Ծանոթագրություններ ==
Ռիու Կլարուի գավառ

Ռիու Կլարուի  (պորտ.՝ Microrregião de Rio Claro) գավառ Բրազիլիայում, մտնում է Սան Պաուլու նահանգի մեջ։ Մտնում է Պիրասիկաբա մարզի մեջ։ Բնակչությունը կազմում է 247 183 մարդ 2005 թվականի տվյալով։ Զբաղեցված տարածքը 2943,586  կմ²։ Բնակչության խտությունը 84,0  մարդ/կմ²։


== Վիճակագրություն ==
Համախառն ներքին արտադրանքը կազմել է 2 997 757 952,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 12 859,59 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,819։


== Գավառի կազմ ==
Գավառի կազմի մեջ են մտնում հետևյալ համայնքները.

Բրոտաս
Իպեունա
Տոռինիա
Ժասմին Թոմփսոն

Ժասմին Թոմփսոն (անգլ.՝ Jasmine Thompson, նոյեմբերի 8, 2000(2000-11-08), Լոնդոն, Մեծ Լոնդոն), անգլիացի երգչուհի և երգերի հեղինակ։ 2011 թվականին ստեղծել է իր YouTube ալիքը և առաջին cover-ը եղել է Բրունո Մարսի (Bruno Mars) Ալարկոտ երգը (The Lazy Song)։ 2013 թվականից նա հայտնի դարձավ` հավաքելով ավելի քան 2 միլիոն հետևողներ։ 2014 թվականին կապ է հաստատել գերմանացի պրոդյուսեր Ռոբին Շուլցի հետ և ստեղծել "Sun Goes Down" երգը։
Ըստ 2016թվ. ապրիլին, նա ունի

2,1 միլիոն հետևողներ
300 միլիոն դիտումՆրա ակուստիկ քովերը` " Չակա Հան-ի Ain't Nobody" երգը արժանացավ 32 հորիզոնականին Բրիտանիայի հիթ շքերթներում։ Ավելի ուշ Ժասմինի երկրպագուներից մեկը այս երգը ուղարկեց հայտնի գերմանացի պրոդյուսեր Ֆելիքս Յաեն-ին( Felix Jaehn ) Հոլովակը հավաքել է ավելի քան 259 մլն դիտում։ Նա ունի անգլո-չինական ծագում`մայրը չինուհի է, իսկ հայրը` անգլիացի


== Կարիերա ==


=== 2014-այժմ։ ևս մեկ կոմպլեկտ առերեսել են մեղադրյալների հետ ===
Ապրիլի 20-ին թողարկել է իր երկրորդ ալբոմը ևս մեկ կոմպլեկտ հիստերիայի.   Մայիսի 25-ին 2015 Ժասմին Թոմփսոնը հայտարարել է իր էջը Facebook-ի պաշտոնական էջը։ Ain't Nobody երգը դարձավ համաշխարհային հիթ`Ավստրիայում, Գերմանիայում, Հունգարիայում, Բելգիայում, Դանիայում, Ֆինլանդիայում, Ֆրանսիայում, Ռումինիայում, Շվեդիայում և Շվեյցարիայում։


== Պատմություն ==


=== Կյանքի մասին ===


=== Ընդլայնված խաղում ===


=== Singles ===


==== Որպես առաջատար նկարիչ ====


==== As featured artist ====


== Ծանոթագրություններ ==


== Արտաքին հղումներ ==
https://www.youtube.com/user/TantrumJas
https://www.instagram.com/jasminethompson/
Բլեյդ (ֆիլմ)

Անվան այլ կիրառումների համար տե՛ս՝ Բլեյդ (այլ կիրառումներ)«Բլեյդ» (անգլ.՝ Blade), ռեժիսոր Սթիվեն Նորինգթոնի ֆիլմերից, որի գլխավոր դերերը մարմնավորում են Ուեսլի Սնայփսը, Քրիս Քրիստոֆերսոնը, Սթիվեն Դորֆը, Ն’Բուշ Ռայթը, Դոնալ Լոգը, Ուդո Կիրը, Արլի Ժովերը, Տրեյսի Լորդսը, Քևին Պատրիկ Ուոլսը, Տիմ Գինին։


== Սյուժե ==
Կես-մարդ կես-վամպիր Բլեյդը մտադիր է ոչնչացնել իր ճակատագրի մեղավորին՝ Դյոկոն Ֆրոստին։ Շատ տարիներ առաջ Բլեյդի արյան մեջ մի քիչ վամպիրական արյուն է ընկել և նա ժամանակի ընթացքում զգում էր, որ ինքն անխուսափելիորեն վերածվելու է վամպիրի։ Ցանկանալով մարդկանց հասարակությունը զերծ պահել գաղտնի և հզոր վամպիրների բանակից, Բլեյդը գնում է վճռական մարտի։


== Դերերում ==


== Ծանոթագրություններ ==


== Արտաքին հղումներ ==
Բլեյդ(անգլ.) ֆիլմը Internet Movie Database կայքում
«Բլեյդ»(ռուս.) ֆիլմը ԿինոՊոիսկ կայքում։
Քրոսի շրջան (Արկանզաս)

Քրոս (անգլ.՝ Cross County), ԱՄՆ Արկանզաս նահանգի շրջաններից մեկը։ Ընդհանուր տարածությունը 1.595 կմ² է, բնակչությունը՝ 17.87 մարդ (2007 թ. տվյալներով)։ Շրջկենտրոնն է Ուին բնակավայրը։ Կազմավորվել է 1862 թ.։


== Ժողովրդագրություն ==


== Արտաքին հղում ==
Տվյալներ ԱՄՆ վիճակագրության բյուրոյի կայքում(չաշխատող հղում)
Կասպարս Բերզինշ

Կասպարս Բերզինշ (լատիշ․՝ Kaspars Bērziņš, օգոստոսի 25, 1985(1985-08-25), Օգրե, Լատվիա), լատվիացի պրոֆեսիոնալ բասկետբոլիստ։ Ներկա պահին հանդես է գալիս ռուսական «Նիժնիյ Նովգորոդ ԲԱ» ակումբում։


== Արտաքին հղումներ ==
Պաշտոնական էջը «Կռասնիյի կռիլյա» ակումբի կայքում(ռուս.)
Դենիս Ֆոնվիզին

Դենիս Իվանովիչ Ֆոնվիզին (ռուս.՝ Денис Иванович Фонвизин, ապրիլի 3 (14), 1745, Մոսկվա, Ռուսական կայսրություն - դեկտեմբերի 1 (12), 1792, Սանկտ Պետերբուրգ, Ռուսական կայսրություն), ռուս արձակագիր, դրամատուրգ, ռուս գրականության մեջ կենցաղային կատակերգության ժանրի հիմնադիր, ծագումով ազնվական։
1755–1762 թվականներին սովորել է Մոսկվայի համալսարանին կից գիմնազիայում, ապա տեղափոխվել Պետերբուրգ, ծառայել արտաքին գործերի կոլեգիայում։ 1760-ական թվականներին ձևավորվել է նրա լուսավորական աշխարհայացքը՝ համընդհանուր ուսուցում, գյուղացիության աստիճանական ազատագրում։ Քաղաքացիական կառուցվածքի նրա իդեալն է եղել լուսավորյալ միապետությունը։ Այդ շրջանում էլ հանդես է եկել երգիծական գործերով՝ «Ուղերձ իմ ծառաներ Շումիլովին, Վանկային ու Պետրուշկային» (հրատարակվել է 1769 թվականին), «Բրիգադիրը» (1768–1769 թվականներ, հրատարակվել է 1792–1795 թվականներին, բարքագրական կատակերգություն) և այլն։ 1769 թվականին դարձել է արտաքին գործերի կոլեգիայի ղեկավար Ն․ Պանինի քարտուղարը։ 1777–1778 թվականներին այցելել է Ֆրանսիա («Առաջին ճանապարհորդության գրառումներ», հրտ․ 1800-ական թթ․)։
Ֆոնվիզինի ամենանշանակալի ստեղծագործությունը «Տհասը» (բեմ․ 1782 թ., հրտ․ 1783 թ.) կատակերգությունն է, որտեղ բացահայտված է ճորտատիրության սոցիալական էությունը։ 1783 թվականին հրապարակել է մի շարք երգիծական երկեր։ Մասնավորապես հասարակական մեծ արձագանք է գտել «Մի քանի հարցեր, որոնք կարող են խելացի և ազնիվ մարդկանց առանձնակի ուշադրությունը գրավել» գործը։ Այդ հարցերին ջղագրգռությամբ պատասխանել է կայսրուհին ինքը։ Քաղաքական երգիծանքի փայլուն օրինակ է «Համընդհանուր պալատական քերականություն»-ը, որի տպագրությունն արգելվեց (տարածվել է ձեռագիր)։ «Կալիսթենես» (1786 թ.) վիպակը տպագրվեց անանուն։ 1789 թվականին Ֆոնվիզինը սկսել է գրել «Անկեղծ խոստովանություն իմ գործերի ու մտածումների» (անավարտ, հրտ․ 1830 թ.) երկը։
Ֆոնվիզինը ռուսական լուսավորական ռեալիզմի խոշոր ներկայացուցիչներից է, ռուսական ազգային առաջին կատակերգության ստեղծողը։


== Երկեր ==
Собр․ соч․, т․ 1–2, М․–Л․, 1959;
Избранное, М․, 1983․


== Գրականություն ==
Ցասինսկայա Զ․, Դ․ Ի․ Ֆոնվիզին (1745–1792), Ե․, 1947։
Рассадин С․ Б․, Фонвизин, М․, 1980․


== Ծանոթագրություններ ==
(3148) Գրեչկո

(3148) Գրեչկո (անգլ.՝ Grechko), աստերոիդ աստերոիդների հիմնական գոտում։ Հայտնաբերվել է 1979 թվականի սեպտեմբերի 24-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,103244 ա. մ., առավելագույնը մոտենում է 2,509 ա. մ. հեռավորության վրա և հեռանում 3,6975 ա. մ.։ Արեգակի շուրջ մեկ ամբողջական պտույտ է կատարում 1996,74 երկրային օրվա ընթացքում, իր ուղեծրով շարժվելով միջինում 0,180294 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 0,73° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3148) Գրեչկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կուրկինո (այլ կիրառումներ)

Կուրկինո, կարող է վերաբերել՝

Կուրկինո - գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Կուրկինո - քաղաքատիպ ավան Ռուսաստանի Տուլայի մարզի Կուրկինսկի շրջանի կազմում։
Իմ Յու Նա

Իմ Յու Նա (մայիսի 30, 1990(1990-05-30), Yeongdeungpo District, Սեուլ, Հարավային Կորեա), հարավկորեացի հայտնի այդոլ երգչուհի, պարուհի, դերասանուհի և մոդել։ Նա առաջնաելույթ է կատարել 2007 թվականին «9 Ends, 2 Outs» դորամայում։ Յունան հարավկորեական Girls' Generation խմբի անդամ է, ինչպես նաև 13 տարբեր գովազդային ծրագրերի։ Այն ժամանակ, երբ Girls’ Generation-ը որպես խումբ զբաղեցրել է 21-րդ տեղը տարբեր գովազդներով, նրանք գովազդել են ուտելիք, օծանելիք, զարդեր, պայուսակներ, հեռուստացույցներ, անկողիններ և սուպերմարկետ։
Յունան բազմիցս մասնակցել է տարբեր ամսագրերի ֆոտոսեսիաներին, ահա դրանցից մի քանիսը՝

2009 թվական նոյեմբեր InStyle ամսագիր
2009 թվական ապրիլ TV & Style Magazine ամսագիր
2011 թվական հոկտեմբեր InStyle ամսագիր
2012 թվական մարտ WKorea ամսագիր
2012 թվական մարտ VOGUE girl ամսագիր
2012 թվական հոկտեմբեր BAZAAR ամսագիր2013 թվականի սեպտեմբերից մինչև 2015 թվականի օգոստոսը հանդիպել է երգիչ և դերասան Լի Սըն Գիի հետ


== Սկավառակագրություն ==
Nocturnal 2013 Verve


=== Սաունդթրեկներ ===


=== Blossom սինգլ ===


== Ֆիլմագրություն ==


=== Ֆիլմեր ===


=== Դորամաններ ===


=== Հեռուստահաղորդումներ ===


=== Երաժշտական տեսահոլովակներ ===


=== Համերգների և մրցանակաբաշխությունների հաղորդավարուհի ===


== Գովազդ ==


== Մրցանակներ ==


== Ծանոթագրություններ ==


== Արտաքին հղումներ ==
Պաշտոնական կորեական կայք էջ Archived 2010-01-09 at the Wayback Machine.
Պաշտոնական ճապոնական կայք էջ
Մելիորացիա

Մելիորացիա (լատ.՝ Melioration-բարելավում), կազմակերպչատնտեսական և տեխնիկական միջոցառումների համալիր`  ուղղված հիդրոլոգիական, հողային և հողակլիմայական պայմանների բարելավմանը`հողային և ջրային պաշարների օգտագործման արդյունավետությունը բարձրացնելու և բարձրարժեք ու կայուն գյուղատնտեսական մշակաբույսեր ստանալու նպատակով։
Մելիորացիան սովորական ագրոտեխնիկական միջոցառումներից տարբերվում է մելիորացիայի օբյեկտների վրա երկարատև և ավելի ինտենսիվ ազդեցությամբ։
Հողաբարելավման աշխատանքներն ուղղված են հողի հատկությունների բարելավմանը և արտադրողականության բարձրացմանը։


== Մելիորատիվ միջոցառումների հիմնական տեսակներ ==
Գոյություն ունեն մելիորացիայի տարբեր տեսակներ, որոնցից յուրաքանչյուրն ընտրվում է` կախված տարածքի և հողի առանձնահատկություններից։


==== Հիդրոմելիորացիա ====
Նախատեսված  է  ոռոգման, ցամաքեցման,  հակասողանքային,  հակաէրոզիային և  հակասելավային  աշխատաքների  համար։ Դա  զարգացել է  շնորհիվ  ջրահեռացում  կատարելու, որը կարգավորում է  խոնավության  կուտակման ռեժիմը հողում։


==== Ջերմային ====
Նպատակն է փոխել ջերմային ռեժիմը հողում, որն աճում է հողատարածքի մակերեսի խտացման հաշվին։ Տարածքի ջերմային մելիորացիան իրականացվում է հողի վրա ծառերի հետ  կոմպոստային կույտի օգնությամբ։


==== Կուլտուրտեխնիկական ====
Նախատեսում է կատարել աշխատանքի հաջորդ շարքը՝ հողի առաջնային աշխատանք, ելունդների, մամուռների, ավելորդ առարկաների և իրերի հեռացում, աղուտահողերի մշակում և այլ միջոցառումներ։


==== Քիմիական ====
Նպատակն է հողի թթվայնության փոփոխությունը, որը հաճախ օգտագործվում է այն տարածքներում, որտեղ աճում են բանջարային մշակաբույսեր։  Օրինակ՝ բնահողի քիմիական մելիորացիան իրականացվում է հողի թթվայնությունը քչացնելու համար, թույլ ալկալիական միջավայր նախընտրում են բանջարային մշակաբույսերի մեծամասնությունը։
Ոչ սևահողային գոտում ցանկալի է օգտագործել մելիորացիայի այսպիսի տեսակներ՝

Գյուղատնտեսական մելիորացիան իրենից ներկայացնում է համալիր աշխատանքներ, որոնք միտված են բարելավելու ֆիզիկական հատկությունները և հողի ռելիեֆը։ Դա հնարավոր է փխրեցման խորը ճանապարհով կամ հողամասի մակերեսի հարթագծումով։
Հողաբարելավումը նախատեսված է խոնավության պատշաճ բաշխման, արագացման և մակերեսային հոսքի գրագետ կազմակերպման համար։
Կուլտուրատեխնիկական


=== Դրենաժային համակարգը հողատարածքում ===
Ջրահեռացման նպատակը

Հողի պաշտպանությունը փտելու գործընթացից
Հողի Պաշտպանությունը անձրևաջրերի կուտակումից
Հողի Պաշտպանությունը սեզոնային ողողումից


== Արտաքին հղումներ ==
Մելիորացիա
Չերմե (Երզնկայի գավառ)

Չերմե, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Երզնկա քաղաքից 12-12.5 կմ հյուսիս-արևմուտք, Եփրատի աջ կողմի վտակներից մեկի հովտում` սարավանդի վրա։


== Բնակչություն ==
XX դարի սկզբին ուներ 68 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Տրի Կլյուչա

Տրի Կլյուչա (ռուս.՝ Три Ключа, բաշկիրերեն՝ Три Ключа), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 114 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թորոսխև Վերին

Թորոսխև Վերին, գյուղ Արևելյան Հայաստանում, Կարսի մարզում։ Գտնվում էր Արդահան քաղաքից 20 կմ արևմուտք, Կուր գետի ձախ կողմում։


== Բնակչություն ==
XX դարի սկզբին ուներ 14 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Վերժերու

Վերժերու (ֆր.՝ Vergeroux), համայնք Ֆրանսիայում՝ Պուատու-Շարանտ երկրամասի Ծովափնյա Շարանտ գավառի Ռոշֆոր շրջանում։ Մտնում է Ռոշֆոր Նորդ կանտոնի կազմի մեջ։ 
Համայնքի INSEE կոդ՝ 17463։


== Բնակչություն ==
Համայնքի բնակչությունը 2010 թվականին կազմում էր 1019 մարդ։


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ. Վերժերու (ֆր.)
Ազգային լեգեոն կամավորական ջոկատ

Ազգային լեգեոն, կամավորական ջոկատ։ Կազմավորվել է 1989 թվականին Երևանում մայրաքաղաքի տարբեր դպրոցների 9-10-րդ դասարանի աշակերտներից։ 1992 թվականին ջոկատը համալրվել է Մասիսի և Սիսիանի նույն տարիքի կամավորականներով։ Ունեցել է շտաբ, դրոշ, զինանշան։ Մինչև 1992 թվականի հունվարը «Ազգային լեգեոն»-ը մասնակցել է ուսումնամարզական հավաքների։ 1992 թվականի աշնանը ջոկատի հիմքի վրա կազմավորվել է «Արծիվ-3» կամավորական գումարտակը։ 1992-1994 թվականներին «Ազգային լեգեոն»-ը մասնակցել է ՀՀ Գորիսի (Շուռնուխ, Աղբուլաղ, Կոռնիձոր), Կապանի, Սիսիանի և Արցախի Հանրապետության Ասկերանի, Մարտակերտի (Հոռաթաղ, Չլդրան, Մաղավուզ, Հակոբ Կամարի, Տոնաշեն, Մատաղիս), Կուբաթլուի (Սեյթաս, Մազրա, Վերին Ջիբիքլի, Ներքին Ջիբիքլի), Քաշաթաղի (Ծաղկաբերդ, Կուշչի) շրջանների ինքնապաշտպանական և ազատագրական մարտերին։
Հրամանատարներ՝ Ս․ Հակոբյան, Լ․ Գևորգյան (մարտական հրամանատար), շտաբի պետ՝ Հ․ Գերոյան։ Ջոկատից զոհվել է 4 ազատամարտիկ։

ԱԶԳԱՅԻՆ ԼԵԳԻՈՆԸ շարունակում է գործել նախապատրաստում է հազարավոր պատանիների։
Ջուջուրուս

Ջուջուրուս, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Աստերոիդների ցանկ (183601-183700)

Աստերոիդների ցանկ (183501-183600)  • Աստերոիդների ցանկ  • Աստերոիդների ցանկ (183701-183800)
 Աստերոիդների ցանկ (183501-183600)  • Աստերոիդների ցանկ  • Աստերոիդների ցանկ (183701-183800)
Հեռուստատեսությունը Մեքսիկայում

Հեռուստատեսությունը Մեքսիկայում, հեռուստատեսությունը հաճելի ժամանց է Մեքսիկայում և կարևոր դեր է խաղում միացյալ ազգային մշակույթ ստեղծելու գործում։


== Հեռուստատեսային ցանց ==
Մեքսիկայում կան 4 ազգային առևտրային հեռուստացանցեր, որոնք հասանելի են բնակչության 75%-ին։ Դրանցից 2-ը պատկանում են «Տելեվիսային»՝ Canal de las Estrellas և Canal 5, իսկ Ացտեկային է պատկանում Azteca 7 և Azteca Trece հեռուստացանցերը։ Cadenatres-ը այժմ հասանելի է միայն Մեխիկոյում և Մեքսիկայի հյուսիսային այլ քաղաքներում։ Ցանցը կընդլայնվի 2016 թվականին։
Կան այլ հեռուստացանցեր, որոնք նույնպես հասանելի են բնակչության 75%-ին։ Դրանցից առավել հայտնի են Gala TV-ին և Multimedios Televisión-ը, որը հեռարձակվում է հիմնականում հյուսիսարևելյան Մեքսիկայում։
Ոչ առևտրային Canal 11գործարկվում է Ազգային պոլիտեխնիկ ինստիտուտի կողմից և համարվում է ամենահին կրթական հեռուստաալիքը Լատինական Ամերիկայում։ Մեքսիկայի հանրային հեռարձակման համակարգը գործարկում է թվային փոխադրիչ ցանց, որն առաջարկում է բազմաթիվ հանրային հեռուստակայաններ՝ ներառյալ Canal 22, XHUNAM-TDT, Ingenio և իր սեփական Una Voz con Todos։


== Պատմություն ==
Մեքսիկայում հեռուստատեսությունը գործարկվել է 1946 թվականի օգոստոսի 19-ին, Մեխիկոյում, երբ Գիլերմո Գոնսալես Կամարենան Լատինական Ամերիկայում հեռարձակեց առաջին հեռուստատեսային ազդանշանն իր տան լոգասենյակից։ 1946 թվականի սեպտեմբերի 7-ին, ժամը 20։30 Մեքսիկայում և Լատինական Ամերիկայում հիմնադրվեց առաջին փորձնական հեռուստակայանը և տրվեց XE1GC ազդանշանը։ Այս փորձնական կայանը հեռարձակում էր արտիստիկ ծրագրեր և հարցազրույցներ կիրակի օրերին երկու տարի շարունակ։
Մեքսիկայի առաջին կոմերցիոն կայանը՝ XHTV channel 4, գործարկվեց 1950 թվականի օգոստոսի 31-ին։ Այն սկսեց հեռարձակել կանոնավոր ծրագրեր գործարկման հաջորդ իսկ օրից։ Մեքսիկան առաջին իսպանախոս երկիրն էր, որտեղ գործարկվեց հեռուստատեսությունը։ Առաջինը հեռարձակվեց նախագահ Միգել Ալեման Վալդեսի IV Informe de Gobierno (Կառավարության IV զեկույցը)։ Առաջին գունավոր հեռարձակումը կատարեց González Camarena's XHGC Canal 5-ը։ 1955 թվականին երեք հեռուստաընկերություններ ստեղծեցին հեռուստատեսային միություն՝ Telesistema Mexicano (TSM), Televisa նախորդը։ 1959 թվականին գործարկվեց XEIPN-TV channel 11, որը հանդիսանում է Canal 11 ցանցի հենքը և Լատինական Ամերիկայում առաջին կրթական հեռուստաալիքն է։


== Ծանոթագրություններ ==


== Արտաքին հղումներ ==
Official Mexican TDT portal Archived 2015-07-31 at the Wayback Machine.
Խոջա Ահմադ Աբբաս

Խոջա Ահմադ Աբբաս (հինդի՝ ख़्वाजा अहमद अब्बास, ուրդու՝ خواجه احمد عباس‎, անգլ.՝ Khwaja Ahmad Abbas, հունիսի 7, 1914(1914-06-07), Պանիպատ, Փանջաբ, Բրիտանական Հնդկաստան, Բրիտանական կայսրություն - հունիսի 1, 1987(1987-06-01), Մումբայ, Հնդկաստան), հնդիկ կինոռեժիսոր, սցենարիստ, գրող։
Ծնվել է 1914 թվականի հունիսի 7-ին։ Գրական գործունեությունն սկսել է 1935 թվականից։ Գրել է անգլերեն և ուրդու լեզուներով։ Բեմադրել է «Ուղևոր» (1953, խորհրդային շրջանի թարգմանությամբ՝ «Գանգա»), «Մուննա» (1954), «Ճանապարհորդություն երեք ծովերից այն կողմ» (1958, խորհրդային կինեմատոգրաֆիստների հետ), «11 հազար աղջիկ» (1963) և այլ կինոնկարներ։ Գրել է «Թափառաշրջիկ» (1951), «Պարոն 420» (1955) և այլ ֆիլմերի սցենարներ, «Հեղափոխություն» (1954), «Չորս սիրտ, չորս ճանապարհ» (1959) վեպերը և այլն։ Աբբասը խաղաղության համաշխարհային խորհրդի անդամ է (1958)։ Մահացել է 1987 թ-ի մայիսի 31-ին Բոմբեյ քաղաքում, Հնդկաստան։


== Ծանոթագրություններ ==
Ավետարան (5164)

Ավետարան (5164), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5164 թվի տակ։ Ձեռագիրը գրվել է 1590 թվականին Պարսամ երեց, Հովհաննես, Մխիթար երեց գրիչների կողմից Բոլենց գյուղում (Մոկս)։ Ծաղկող և կազմող՝ Ներսես Բոլենցցի։ Ստացողները եղել են Թումայը, Ռես Հակոբը, Հայրապետը և այլք։ Գրված է թղթի վրա, որը ունի 19.5x14 չափս։ Ձեռագիրը կազմված է 309 թերթից։ Գրված է երկսյուն, բոլորգրով։ Ունի տերունական 16, խորան 10, կիսախորան և լուսանցազարդ մանրանկարներ։ Կազմը` կաշեպատ տախտակ դրոշմազարդ, կոստղապատ, արծաթյա ականակուռ 7 խաչով, մակագրությամբ, աստառը՝ կարմիր, կանաչ, սպիտակ կտավ։ Հիշատակարաններ գրչի՝ 152ա, 240ա, 301բ, ծաղկողի՝ 130ա, հետագայի՝ 1բ, 2ա, 305բ, 306ա, 307բ (17-րդ դար), 308բ (1732 թ.), 6բ, 11բ, (1776 թ.), 12ա (1883 թ.), կնիք՝ 2ա (Տեր Գրիգոր)։


== Ծանոթագրություններ ==
Պատանդներ (ֆիլմ)


== Սյուժե ==
Ֆիլմի հերոսը՝ Գևորգ Ադամյանը, մեծ արտոնությունների տեր ազդեցիկ մարդ է և ապրում է «նպատակն արդարացնում է միջոցները» կասկածելի նշանաբանով, ինչը թույլ է տալիս նրան միշտ բուրգի բարձունքին մնալ, սակայն հենց դա էլ կործանում է նրան, դժբախտություն բերում ընտանիքին։


== Դերասաններ և նկարահանող անձնակազմ ==


=== Նկարահանող անձնակազմ ===
ռեժիսոր - Սերգեյ Իսրայելյան
սցենարիստ - Է. Պայազատյան, Կ.Զուրաբովա, Վ. Սուխաչևսկի
օպերատոր - Ռուդոլֆ Վաթինյան
մոնտաժ - Ս. Վաթինյան
դեկորացիաները - Ռաֆայել Բաբայան
երաժշտությունը - Մ. Իսրայելյան
հնչյունային օպերատոր - Ի. Օրդուխանյան


=== Դերասանական անձնակազմ ===
Լևոն Կուկուլյան - Գևորգ Ադամյան
Գեորգի Բալյան - Միրզոյան
Իգոր Կաշինցև - Անդրեյ Լուկիչ
Տիգրան Ներսիսյան - Սուրեն
Կարինե Սուքիասյան (Քոչարյան) - Մարիամ
Հրաչյա Հարությունյան - Արշակ
Գոհար Իգիթյան - Գայանե
Մ. Գաբրիելյան - Աննա
Վ. Զանգիևա - Լիլիթ
Անդրանիկ Հարությունյան - Լենդրուշ
Ա. Հունանյան - միլիցիայի մայոր
Լեոնիդ Սարկիսով - Վանունց
Գ. Գաբրիելյան - Լևոն
Հայկանուշ Երեմյան - գուշակԴրվագներում - Ռազմիկ Մանսուրյան, Պ. Միքայելյան, Շ. Համամջյան, Ջուլիետա Բաբայան, Դ. Սմբատյան, Ա. Օրբելյան, Մ.իրա Խեկոյան, Ա. Հակոբյան, Աշոտ Եդիգարյան, Վազգեն Մանուկյան, Ա. Մարտիրոսյան, Վ. Թադևոսյան, Ս. Աբրահամյան, Ս. Հովհաննիսյան, Լուսինա Մանուկյան, Ստեփան Հարությունյան, Ս. Գինոսյան։


== Տեխնիկական տվյալներ ==
Երկիրը Հայաստան
Լեզուն հայերեն
Ֆիլմը գունավոր
Տևողություն - 89 րոպե, ժապավենի երկարությունը՝ 2474 մետր
Ձայնը - ստերիո
Պրեմիերան կայացել է 11.10.1991 թվականին։


== Ծանոթագրություններ ==


== Արտաքին հղումներ ==
Պատանդներ ֆիլմը յություբում